Navalnîi, în greva foamei: Opozantul rus a slăbit 8 kg și spune că e torturat prin treziri repetate noaptea.
Navalnîi a slăbit 8 kg de la sosirea în lagărul de detenție. Opozantul rus susține că este trezit de mai multe ori în timpul nopții. "Administrația închisorii îi refuză accesul la un medic și la medicamente", spune echipa lui Navalnîi.
Alexei Navalnîi a intrat în greva foamei. Opozantul rus spune că de la începutul detenției a slăbit 8 kg și nu are acces la servicii medicale, scrie Meduza.Toți cei care declară greva foamei în detenție, trebuie să fie cântăriți, spune Navalnîi. Potrivit lui, atunci când a fost adus în închisoare, cântărea 93 de kg, iar acum are doar 85 de kg.Navalnîi crede că un motiv pentru care a pierdut atât în greutate, ar fi faptul că n-are un regim deplin de somn. Opozantul susține că este trezit de mai multe ori în timpul nopții."El însuși asociază această scădere în greutate în principal cu faptul că nu este lăsat să doarmă și că este trezit de opt ori pe noapte. Administrația închisorii îi refuză accesul la un medic și la medicamente", anunță echipa sa într-o postare pe Telegram.În același timp, administrația penitenciarului a dat asigurări că Navalnîi primește "toată asistența medicală necesară" și că nimeni nu i-a deranjat somnul.La rândul său, Kremlinul a spus că nu are "niciun comentariu" de făcut.